CELEX: 52014XG0606(01)
Language: da
Date: 2014-06-06
Title: Rådets konklusioner om forvaltningsreformen af EU's toldunion

6.6.2014   
            
            
               DA
            
            
               Den Europæiske Unions Tidende
            
            
               C 171/1
            
         RÅDETS KONKLUSIONER OM FORVALTNINGSREFORMEN AF EU'S TOLDUNION
   2014/C 171/01
   RÅDET FOR DEN EUROPÆISKE UNION
   SOM MINDER OM:
   
               —
            
            
               EU's Toldunions tilsagn om og bidrag til målene for Den Europæiske Union som fastsat i artikel 2 i TEU
            
         
               —
            
            
               at EU's Toldunion er et af de mest vellykkede eksempler på europæisk integration og europæisk politik
            
         
               —
            
            
               at ansvaret for at gennemføre toldlovgivningen sammen med samarbejdet med henblik herpå primært tilfalder medlemsstaterne, til trods for at EU's Toldunion underbygges af en solid retlig ramme, og at denne ramme henhører under Unionens enekompetence
            
         
               —
            
            
               Europa-Kommissionens meddelelse om Toldunionens tilstand af 21. december 2012 (1), hvori Europa-Parlamentet og Rådet opfordres til at indlede en dialog med interessenter for at definere prioriteter og reformere forvaltningen af EU's Toldunion
            
         
               —
            
            
               Rådets resolution om fremtiden for samarbejdet om håndhævelse af toldlovgivningen af 10. december 2012 (2), der bl.a. henledte opmærksomheden på behovet for at forbedre Toldunionens interne styring og styrke samarbejdet med andre agenturer og den private sektor samt at fokusere på betingelser og ressourcer med henblik på at levere den bedste service til aktører
            
         
               —
            
            
               rapporten fra generaldirektørens Gruppe på Højt Plan, der omhandler udfordringerne og forslagene i Kommissionens meddelelse om Toldunionens tilstand
            
         
               —
            
            
               Europa-Kommissionens tilsagn om at forelægge en vejledende plan for forvaltningen af EU's toldunion senest i 2014
            
         
               —
            
            
               at de overordnede mål med hensyn til forvaltning er at forbedre effektiviteten af Toldunionens funktionsmåde og at gøre det på den mest omkostningseffektive måde med økonomisk udnyttelse af ressourcerne på EU-plan og i medlemsstaterne,
            
         SOM NOTERER SIG:
   
               —
            
            
               at Toldunionen har gennemgået en betydelig udvikling med hensyn til aktivitetsmængde, gennemførelse af informationsteknologi og politik og lovgivning
            
         
               —
            
            
               at der i konklusionerne fra toldmyndighedernes »egenundersøgelse«, der blev foretaget i 2010, opfordres til at ajourføre og forbedre forvaltningen af gennemførelsen af EU's toldunion
            
         
               —
            
            
               konklusionerne fra Kommissionens undersøgelse af evalueringen af EU's Toldunion
            
         
               —
            
            
               at behovet for hurtige løsninger på nye politiske behov, krav fra interessenter og det ændrede globale erhvervsklima kræver tjenester af høj kvalitet med hensyn til alle områder af Toldunionens mission og målingen af resultater
            
         
               —
            
            
               betydningen af tæt samarbejde med økonomiske aktører og erhvervslivet som et middel til at understøtte og lette legitim handel og udvikle effektive strategier, idet der tages behørigt hensyn til deres forretningsmodeller
            
         
               —
            
            
               Athenerklæringen, der blev vedtaget af lederne af EU-medlemsstaternes toldmyndigheder og Kommissionens GD for Beskatning og Toldunion den 21. marts 2014, hvori de noterer sig, at der er stor støtte til konklusionerne fra generaldirektørens Gruppe på Højt Plan om Forvaltningsreform, og navnlig at de 28 medlemsstater med enstemmighed godkendte Toldpolitikgruppens mandat, jf. bilaget,
            
         SOM ERKENDER:
   
               —
            
            
               at de foranstaltninger, der træffes for at forbedre Toldunionens funktionsmåde, i lyset af det faktum, at EU's toldunion generelt er velfungerende, bør være supplerende og i første omgang bygge på eksisterende strukturer og procedurer og tage behørigt hensyn til fremtidige udfordringer inden for toldforvaltning
            
         
               —
            
            
               Toldunionens rolle som den førende myndighed med ansvar for tilsyn med international handel og dens rolle med hensyn til handelslettelser, beskyttelse af finansielle interesser og samfundet
            
         
               —
            
            
               at Toldunionens rolle har udviklet sig betydeligt i de seneste år til at omfatte en stadigt bredere vifte af opgaver inden for andre områder end inddrivelse af midler og smugling, og at det er vigtigt, at dette bidrag nyder den rette forståelse og støtte på politisk niveau, herunder i Ministerrådet og i offentligheden i bred forstand
            
         
               —
            
            
               betydningen af en mere integreret tilgang til politikudvikling på alle toldrelaterede områder som en topprioritet for en mere velfungerende Toldunion
            
         
               —
            
            
               de finansielle og ressourcemæssige begrænsninger for medlemsstaterne, når de gennemfører nye politikker og udvikler it-systemer;
            
         OPFORDRER KOMMISSIONEN OG MEDLEMSSTATERNE TIL:
   
               —
            
            
               at sikre ensartede resultater i forbindelse med gennemførelsen af toldlovgivning og at forbedre målingen af resultater ved at definere de relevante områder og udvikle passende nøgleresultatindikatorer
            
         
               —
            
            
               at udvikle effektivt og omkostningseffektivt tættere samarbejde og, når det er muligt, fælles tiltag blandt medlemsstaterne og mellem medlemsstaterne og Kommissionen. I denne forbindelse bør udveksling af god praksis suppleres ved at overveje, inden for hvilke konkrete områder et tættere samarbejde og fælles tiltag vil skabe håndgribelige fordele for medlemsstaterne og for EU som et hele, herunder sammenlægning af ressourcer i forbindelse med gennemførelsen af toldprocedurer. Fælles tiltag kan iværksættes af medlemsstater, der er villige til indgå i et dybere samarbejde med passende deltagelse af Kommissionen, og bør have et klart anvendelsesområde, baseres på en sund forretningsplan med passende retlige instrumenter og kompetencer og bør styrke EU's konkurrenceevne
            
         
               —
            
            
               at udvikle en langsigtet og sammenhængende strategi vedrørende it-systemer, der styres og drives i fællesskab, på alle toldrelaterede områder, idet de tager hensyn til begrænsede ressourcer og finansielle konsekvenser
            
         
               —
            
            
               at træffe passende foranstaltninger for at øge toldmyndigheders samarbejde og koordinering med andre agenturer, der er aktive inden for handelslettelse samt sikkerhed i og sikring af den internationale forsyningskæde
            
         
               —
            
            
               at gøre de nødvendige bestræbelser på at opnå en mere integreret tilgang til politikudvikling på alle toldrelaterede områder, på EU-plan og i medlemsstaterne
            
         
               —
            
            
               at sikre, at toldmyndigheder har et tæt og systematisk samarbejde med erhvervslivet på EU-plan og i medlemsstaterne for at udarbejde løsninger, der er forenelige med handels- og toldrelaterede forretningsmodeller og internationale standarder,
            
         OPFORDRER KOMMISSIONEN TIL:
   
               —
            
            
               i tæt samarbejde med medlemsstaterne at revidere og rationalisere de organer og ekspertgrupper, der er involveret i gennemførelsen af EU’s toldunion på EU-plan
            
         
               —
            
            
               at godkende vedlagte mandat for Toldpolitikgruppen,
            
         OPFORDRER TOLDPOLITIKGRUPPEN TIL:
   
               —
            
            
               at gennemføre vedlagte mandat for Toldpolitikgruppen med øjeblikkelig virkning,
            
         OPFORDRER MEDLEMSSTATERNE OG DE KOMMENDE FORMANDSKABER TIL:
   
               —
            
            
               til at undersøge og evaluere mulighederne for en mere strategisk anvendelse af toldrelaterede arbejdsgrupper, og hvordan de bedst kan placeres i Rådets regi, herunder rapporteringsmekanismen, og om nødvendigt at forelægge Rådet et forslag i overensstemmelse hermed
            
         
               —
            
            
               at tage passende initiativer til at styrke Toldunionens rolle på politisk niveau i Rådet.
            
         
      (1)  COM(2012) 791.
   
      (2)  EUT C 80 af 19.3.2013, s. 11.
   
      BILAG 1
      Toldpolitikgruppen
      Mandat
      
         Sammensætning
      
      Toldpolitikgruppen består af generaldirektørerne for toldvæsenet i hver af Den Europæiske Unions medlemsstater og Europa-Kommissionen. Toldpolitikgruppen ledes af Europa-Kommissionen.
      
         Rolle
      
      Toldpolitikgruppens rolle er at
      
                  —
               
               
                  yde strategisk politisk rådgivning til Europa-Kommissionen om spørgsmål vedrørende toldpolitik og om, hvordan driften af EU’s toldunion kan forbedres
               
            
                  —
               
               
                  sikre kollektivt lederskab med henblik på en effektiv drift af EU’s toldunion, herunder lederskab med hensyn til spørgsmål, der vedrører operationel politikgennemførelse
               
            
                  —
               
               
                  udveksle bedste praksis og oplysninger om nye risici og udfordringer, der er forbundet med regeloverholdelse
               
            
                  —
               
               
                  sikre strategisk overblik, ledelse og vejledning for arbejdet i de forskellige udvalg og grupper under Told 2020, herunder bilæggelse af meningsforskelle, der kan udspringe af arbejdet i andre udvalg eller grupper; styre arbejdet i disse udvalg og grupper og at rådgive Kommissionen om behovet for at oprette eller ophæve udvalg eller grupper på baggrund af en evaluering af værdien af deres arbejde
               
            
                  —
               
               
                  oprette et forum for tidlig strategisk drøftelse af bl.a.:
                  
                              —
                           
                           
                              nye eller planlagte forslag til nye politiske initiativer på toldområdet eller planlagt lovgivning, der vil ændre eller få indvirkning på eksisterende toldpolitik eller påvirke operationelle procedurer
                           
                        
                              —
                           
                           
                              spørgsmål vedrørende operationel politikgennemførelse, som udspringer af ny lovgivning
                           
                        
                              —
                           
                           
                              spørgsmål, der får indflydelse på medlemsstaternes tilrettelæggelse og forvaltning af menneskelige ressourcer, herunder uddannelsesprogrammer, budget eller kapacitet
                           
                        
                              —
                           
                           
                              valg, iværksættelse og evaluering af overvågningstiltag og resultaterne heraf
                           
                        
                              —
                           
                           
                              alle andre spørgsmål, der kan vedtages af medlemmerne af Toldpolitikgruppen, så længe de er af strategisk art og falder inden for anvendelsesområdet for Toldpolitikgruppens rolle.
                           
                        
            Europa-Kommissionen vil i forbindelse med Toldpolitikgruppens vedtagne rolle i god tid søge rådgivning fra medlemsstaterne om relevante spørgsmål.
      
         Møder
      
      Toldpolitikgruppens møder vil blive afholdt mindst tre gange om året eller hyppigere, hvis det kræves. Europa-Kommissionen udarbejder dagsordenen for møderne i samråd med medlemsstaterne og under hensyntagen til Toldpolitikgruppens rolle.
      
         Dagsordener og forretningsorden
      
      Toldpolitikgruppens dagsorden vil bestå af A- og B-punkter. A-punkterne på dagsordenen er kun til orientering og vil kun blive fremsendt på papir forud for mødet til medlemmerne af Toldpolitikgruppen. A-punkter på dagsordenen vil ikke blive forelagt eller drøftet på mødet, medmindre en medlemsstat eller Europa-Kommissionen mindst en uge forud for mødet giver meddelelse om, at sagen tages op til drøftelse, og klart angiver arten og omfanget af de spørgsmål, der skal drøftes. B-punkter på dagsordenen er genstand for drøftelse og afgørelse.
      En anmodning fra en medlemsstat om optagelse af et punkt som B-punkt på dagsordenen vil blive imødekommet på dagsordenen for det næste møde i Toldpolitikgruppen, medmindre punktet ikke klart henhører under Toldpolitikgruppens ansvarsområde.
      Europa-Kommissionen vil under særlige omstændigheder, der vedtages i Toldpolitikgruppen, og inden for en tidsfrist, der skal drøftes med Toldpolitikgruppen, imødekomme en anmodning fra mindst 25 % af Toldpolitikgruppens medlemmer om en rapport fra Europa-Kommissionen om et specifikt spørgsmål eller emne med relevans for Toldpolitikgruppens rolle.
   
   
      BILAG II
      
         Athenerklæringen om forvaltningsreformen af EU's toldunion
         Seminaret på højt plan om forvaltningsreformen af EU's toldunion
         EU-MEDLEMSSTATERNES TOLDMYNDIGHEDER OG KOMMISSIONENS GD FOR BESKATNING OG TOLDUNION, DER MØDTES DEN 20.-21. MARTS 2014 I ATHEN,
         HENVISER TIL
         EU's Toldunions tilsagn om og bidrag til målene for Den Europæiske Union som fastsat i artikel 2 i TEU
         Europa-Kommissionens meddelelse om EU's toldunions tilstand af 21. december 2012 (COM(2012) 791), hvori Europa-Parlamentet og Rådet opfordres til at indlede en dialog med interessenter for at definere prioriteterne for og reformere forvaltningen af EU's Toldunion
         Rådets konklusioner om toldunionens udvikling af 19. marts 2013, hvori opmærksomheden henledes på behovet for at forbedre Toldunionens interne styring og styrke samarbejdet med andre agenturer og den private sektor samt at fokusere på betingelser og ressourcer med henblik på at levere den bedste service til aktører
         at Den Europæiske Unions Toldunion er et af de mest vellykkede eksempler på europæisk integration og europæisk politik
         at ansvaret for at gennemføre toldlovgivningen sammen med samarbejdet med henblik herpå primært tilfalder medlemsstaterne, til trods for at EU's Toldunion underbygges af en solid retlig ramme, og at denne ramme henhører under Unionens enekompetence
         de tidligere erklæringer fra lederne af de nationale toldadministrationer med henblik på en debat om mulige nye former for samarbejde blandt medlemsstaterne og mellem medlemsstaterne og Kommissionen med sigte på at reformere forvaltningen af EU’s toldunion (f.eks. i Prag, Ruka)
         rapporten fra generaldirektørens Gruppe på Højt Plan, der omhandler udfordringerne og forslagene i Kommissionens meddelelse om Toldunionens tilstand
         Europa-Kommissionens tilsagn om at forelægge en vejledende plan for forvaltningen af EU's Toldunion senest i 2014
         at de overordnede mål med hensyn til forvaltning er at forbedre effektiviteten af Toldunionens funktionsmåde og at gøre det på den mest omkostningseffektive måde med økonomisk udnyttelse af ressourcerne på EU-plan og i medlemsstaterne
         betydningen af tæt samarbejde med økonomiske aktører og erhvervslivet som et middel til at understøtte og lette legitim handel og udvikle effektive strategier, idet der tages behørigt hensyn til deres forretningsmodeller,
         NOTERER SIG
         at Toldunionen har gennemgået en stor udvikling med hensyn til aktivitetsmængde, gennemførelse af informationsteknologi og politik og lovgivning
         at der i konklusionerne fra toldmyndighedernes »egenundersøgelse«, der blev foretaget i 2010, blev opfordret til at ajourføre og forbedre forvaltningen af gennemførelsen af EU's Toldunion
         konklusionerne fra undersøgelsen af evalueringen af EU's Toldunion
         at behovet for fleksibilitet på baggrund af de skiftende politiske behov, krav fra interessenter samt det ændrede globale erhvervsklima kræver, at der fortsat leveres tjenester af høj kvalitet inden for alle områder af Toldunionens mission, og at resultaterne måles
         at der var stor støtte til konklusionerne fra generaldirektørens Gruppe på Højt Plan, og navnlig at de 28 medlemsstater med enstemmighed godkendte Toldpolitikgruppens mandat, jf. bilaget,
         ER MED DETTE FOR ØJE I FORBINDELSE MED REVISIONEN AF FORVALTNINGEN AF EU’S TOLDUNION BLEVET ENIGE OM FØLGENDE:
         at de foranstaltninger, der træffes for at forbedre Toldunionens funktionsmåde, i lyset af det faktum, at EU's Toldunion generelt er velfungerende, bør være supplerende og i første omgang bygge på eksisterende strukturer og procedurer.
         På dette grundlag bør man være særligt opmærksom på følgende:
         
            at sikre ensartede resultater i forbindelse med gennemførelsen af toldlovgivning
         
         Ensartet lovgivning og harmoniseret gennemførelse er afgørende for effektiviteten af EU's Toldunions funktionsmåde, og det er vigtigt at skabe de samme resultater, og i denne forbindelse forbedre målingen af resultater ved at definere de relevante områder og udvikle passende nøgleresultatindikatorer
         
            at udvikle et tættere samarbejde og fælles tiltag
         
         Der er utvivlsomt potentiale til et tættere samarbejde mellem medlemsstaterne. At forbedre effektiviteten på en omkostningseffektiv måde kræver, at medlemsstaterne og Kommissionen overvejer, inden for hvilke konkrete områder et tættere samarbejde og fælles tiltag vil skabe fordele for medlemsstaterne og EU som et hele. Udveksling af god praksis bør suppleres ved at overveje og organisere fælles tiltag, navnlig inden for følgende områder: uddannelse af toldembedsmænd, forenklede procedurer og autoriserede økonomiske operatører, risikostyring og krisestyring, ensartede forhåndsbeskeder, f.eks. bindende tariferings- og oprindelsesoplysninger, ensartet værdiansættelsespraksis samt interoperabilitet mellem it-systemer under anvendelse af blandet tilgang.
         Det kan blive nødvendigt, at medlemsstater, der er villige til indgå i et tættere samarbejde, iværksætter fælles aktioner med passende deltagelse af Kommissionen, herunder sammenlægning af ressourcer i forbindelse med gennemførelsen af toldprocedurer, der fører til betydelige besparelser på medlemsstatsniveau og på EU-niveau, med støtte fra en forretningsmodel
         
            at skabe en langsigtet vision og strategi for it
         
         Der er behov for at udvikle en langsigtet og sammenhængende strategi vedrørende it-systemer, der styres og drives i fællesskab, på toldrelaterede områder, idet de tager hensyn til begrænsede ressourcer og finansielle konsekvenser
         
            at inddrage andre myndigheder
         
         Toldmyndigheder er den ledende myndighed med ansvar for tilsynet med den internationale handel. En mere integreret tilgang til politikudvikling, der involverer en fælles indsats fra Kommissionens og medlemsstaternes side, er en topprioritet med henblik på en mere velfungerende Toldunion. Samspil og koordinering på toldområdet med andre agenturer er afgørende for effektiviteten og kan også medføre fordele i forbindelse med udnyttelsen af knappe ressourcer
         
            at sikre et snævert samarbejde med de erhvervsdrivende
         
         I en verden med stigende afhængighed af samhandel og forsyningskæder vurderes toldmyndighedernes effektivitet ikke blot på grundlag af den beskyttelse, de yder samfundet og de offentlige finanser, men også på grundlag af den hurtighed, hvormed de kan håndtere den lovlige samhandel. En god forvaltning af EU's toldunion kræver, at toldmyndigheder har et tæt og systematisk samarbejde med erhvervslivet på EU-plan og i medlemsstaterne for at udarbejde løsninger, der er forenelige med forretningsmodeller og internationale standarder
         
            at styrke Toldunionens politiske profil
         
         Toldunionens rolle har udviklet sig betydeligt i de seneste år til at omfatte en stadigt bredere vifte af opgaver inden for andre områder end inddrivelse af midler og smugling. Det er vigtigt, at dette bidrag nyder den rette forståelse og støtte på politisk niveau, herunder i Ministerrådet og i offentligheden i bred forstand. I den forbindelse bør der iværksættes en undersøgelse med henblik på en mere effektiv strategisk anvendelse af toldarbejdsgrupperne i Rådet og den bedste udnyttelse af disse arbejdsgrupper i Rådets regi.
         En opfyldelse af disse prioriteter vil kræve en øget koordinering af toldpolitikken i EU. Dette vil kræve en »ny start« med en gennemgang og effektivisering af de organer og ekspertgrupper, der er involveret i gennemførelsen af EU’s Toldunion på EU-plan. Under gennemførelsen af vedlagte mandat, bør Toldpolitikgruppen, som rådgiver Kommissionen om toldspørgsmål, være proaktiv og fokusere på strategien for den videre udvikling og på en trinvis operationel gennemførelse,
         
            bifalder vedtagelsen af Rådets konklusioner om meddelelsen om status for EU’s Toldunion.